Missatge: Tinc als col·legues obsessionats en anar aquest estiu a Formentera. Jo, com a ciutadà dels Països Catalans, sóc embaixador d'aquestes terres cara als estrangers, però ocorre que no tinc ni miserable idea de què s'hi pot trobar a les illes a l'estiu.Per a una estada a l'estil chill out i relax, què em recomaneu. Es pot acampar lliurement a la platja? És car a l'estiu? Què recomaneu companys?Gràcies per les respostes.

Resposta: A Formentera l'acampada és prohibida i, a més a més, la gent que la practica és molt mal vista pels formenterers. No aguanten el turisme de motxilla. La gent d'allà quan veu algú acampant a una platja o pel camp automàticament donen part a la Guàrdia Civil. Formentera és una illa amb pocs recursos econòmics i la gent ha de viure tot l'any dels ingressos de tres mesos d'estiu, això fa que el preu de l'allotjament i en general dels serveis turístics sigui molt però molt més car que a qualsevol de les altres illes.De platges tranquil·les i "paradisíaques" n'hi ha per tot (molt més a Menorca, emperò) ara bé, les has de saber trobar.